Kroppen er ganske slank og er sammentrykt fra sidene. Ryggfinnen har 8 piggstråler og 12–13 bløtstråler, og gattfinnen har 3 piggstråler og 10–12 bløtstråler. Hannen er grønn og brun med mange mørke, vertikale striper. Hodet er mørkerødt med et blått rutenett. En blå vertikal stripe går fra basis av ryggfinnen til buken bak brystfinnen; den har ofte røde kanter. Hunner og ungfisker er grønne og brune med fem vertikale blå striper. Hodet er brunaktig med et blått rutenett. Den blir opptil 25 cm lang, og vanlig lengde er 15–20 cm.